ડોમેસ્ટિક વાયલન્સ ઍક્ટ એવો પોલો છે કે એનો ગેરલાભ બહુ આસાનીથી લઈ શકાય. એમાંય તમે માર્ક કરજો કે જે સ્ત્રી ખાનદાન અને કુળવાન હશે અથવા જે સંતાનો ગુણવાન અને ચારિત્ર્યવાન હશે એ તો અન્યાય અને અત્યાચારનો ભોગ બન્યાં હશે તો પણ ફરિયાદ નહીં જ કરે. તેમની ભીરુતા તેમને હંમેશાં રોકી રાખશે, પરંતુ સ્વચ્છંદી સ્ત્રીઓ અને ગુમરાહ થયેલાં કે ગુનાહિત પ્રવૃત્તિઓ તરફ પ્રાઇવેટમાં વળી ગયેલાં સંતાનો નફ્ફટ થઈને પેલા કાયદાની કમજોરીનો લાભ લેશે.